**SEITSMENDA KOOSSEISU**

**MÄÄRUS**

### Haapsalu, 29. november 2013 nr

Eelnõu

Haapsalu linna eelarvestrateegia

aastateks 2014−2017

Määrus kehtestatakse kohaliku omavalitsuse korralduse seaduse § 37 lg 2, § 37¹ lg 1, § 37² lg 4, kohaliku omavalitsuse üksuse finantsjuhtimise seaduse § 20 ning Haapsalu linna finantsjuhtimise korra § 3 alusel.

§ 1. Kinnitada Haapsalu linna eelarvestrateegia 2014−2017 (juurde lisatud).

§ 2. Määrus jõustub kolmandal päeval pärast avaldamist Riigi Teatajas.

Jaanus Karilaid

Volikogu esimees

Seletuskiri

Eelnõule „Haapsalu linna eelarvestrateegia 2014-2017 kinnitamine“

Eelarvestrateegia on arengukavaga seotud iseseisev dokument. Eelarvestrateegia koostatakse koos arengukavaga arengukavas sätestatud eesmärkide saavutamiseks, et planeerida kavandatavate tegevuste finantseerimist. Eelarvestrateegia koostamisel ja menetlemisel lähtutakse kohaliku omavalitsuse korralduse seaduse §-st 37 ning kohaliku omavalitsuse üksuse finantsjuhtimise seaduse §-dest 20 ja 30.

Eelarvestrateegia koostab linnavalitsus koos temast sõltuvate üksustega.

Eelarvestrateegia koostatakse eelseisva nelja eelarveaasta kohta ning tuuakse välja eelarveaastale eelnenud majandusaasta tegelikud andmed ja eelarveaastaks kinnitatud andmed.

Sõltuvad üksused ehk Läänemaa Haigla SA, Haapsalu Hoolekandekeskus SA, Haapsalu Linna Spordibaasid OÜ esitavad eelarvestrateegia linnavalitsusele hiljemalt 1. augustiks.

Linnavalitsus esitab eelarvestrateegia eelnõu linnavolikogule koos arengukava muutmise eelnõuga. Haapsalu linna finantsjuhtimise korra kohaselt kinnitab volikogu eelarvestrateegia oma määrusega enne, kui linnavalitsus esitab 2014. aasta eelarve eelnõu linnavolikogule.

Eelarvestrateegia (koos arengukavaga) ning linnavolikogu ja linnavolikogu komisjonide koosolekute protokollid nende menetlemise kohta avaldatakse Haapsalu linna veebilehel. Linnavalitsus esitab eelarvestrateegia kohta andmed Rahandusministeeriumile.

Linnavalitsus teeb ettepaneku eelnõu määrusena vastu võtta.

Martin Schwindt

Finantsjuht

15.11.2013